আপনারা প্রেস অ্যান্ড পাবলিকেশন্স অ্যাক্টের ইতিহাস পড়ুন। পাকিস্তান আমলে এমনকি আইয়ুবের আমলেও ডেপুটি কমিশনাররা পত্রিকার ডিক্লারেশন দিতে পারতেন। এখন তারা তা পারেন না। পত্রিকার ডিক্লারেশনের ব্যাপারে ডিসি অফিস শুধু পোস্ট অফিসের ভূমিকা পালন করেন। আমি নিজেই এ অভিজ্ঞতার অধিকারী। ওই অ্যাক্টের দাদা পরদাদা হলো ব্রিটিশ প্রেস অ্যান্ড পাবলিকেশন্স অ্যাক্ট। এখন পত্রিকা প্রকাশের অনুমতির জন্য প্রধানমন্ত্রী পর্যন্ত ছুটতে হয়। মাঝখানে থাকে এসবি, এনএসআই, ডিজিডিএফআই-সহ নানা ধরনের এজেন্সি। পত্রিকা প্রকাশের অনুমতি পাওয়া গেলেও আপনাকে সরকারি বিজ্ঞাপনের তালিকাভুক্ত করা হবে না। সে ক্ষেত্রেও নানা এজেন্সির ক্লিয়ারেন্স লাগে।